**Problema 2 Numere 100 puncte**

Adrian este arheolog și a descoperit recent un document scris într-o limbă necunoscută. Documentul conținea mai multe linii, fiecare linie fiind o succesiune de caractere din mulțimea **{-,/,\*}.** A observat că primele două caractere din mulțime se repetă în combinații de câte trei caractere alăturate în document și că uneori sunt separate prin unul sau mai multe caractere \* . Cercetând în arhivele unei biblioteci, a aflat că aceste combinații reprezentau cifre, astfel: **---** este cifra 0, **--/** este cifra 1, **-/-** este cifra 2, **-//** este cifra 3, **/--** este cifra 4 , **/-/** este cifra 5, **//-** este cifra 6 și **///** este cifra 7.

|  |  |
| --- | --- |
| A înlocuit caracterele din document cu cifre, a format o singură linie din toate liniile documentului și s-a  gândit să obțină cifrele celui mai mare număr dintre toate numerele din document care sunt separate prin caracterul \*. |  |

**Cerință**

Scrieți un program care, pentru o reprezentare a unui document ce conține n linii și fiecare linie conține câte mcaractere din mulțimea **{-,/,\*}**, determină și afișează cifrele celui mai mare număr dintre toate numerele care sunt separate prin caracterul \*, după înlocuirea combinațiilor de caractere cu cifre, conform regulilor enunțate anterior.

**Date de intrare**

Fişierul de intrare **numere.in** conține pe prima linie două numere **n** și **m**, reprezentând numărul de linii din document și respectiv numărul de caractere din fiecare linie. Pe fiecare dintre următoarele n linii se află câte m caractere din mulțimea **{-,/,\*}.**

**Date de ieşire**

Fişierul de ieşire **numere.out** va conține cifrele celui mai mare număr dintre toate numerele care sunt separate prin caracterul \*, după înlocuirea combinațiilor de caractere cu cifre.

**Restricţii şi precizări**

* 2< n, m ≤ 100
* Caracterele din cele n linii se pot înlocui cu cifrele date
* Fiecare linie conține cel puțin o combinație de caractere ce se înlocuiește cu o cifră și poate să conțină și caracterul \*

**Exemple**

|  |  |  |
| --- | --- | --- |
| **numere.in** | **numere.out** | **Explicaţii** |
| 4 14  **///\*////--\*///**  **--////\*---\*-/-**  **--///-\*--/--/\***  **\*\*//-////-----** | 6740 | Dupa înlocuirea combinațiilor de caractere cu cifre, documentul este:  7\*74\*7  17\*0\*2  16\*11\*  \*\*6740  Dintre numerele 7,74,717,0,216,11 și 6740, cel mai mare este 6740. |
| 3 12  **--------/---**  **///---\*--/\*\***  **-/------/--/** | 2011 | Dupa înlocuire documentul este:  0010  70\*1\*\*  2011 |

**Timp maxim de execuţie/test: 1 secundă**

**Memorie totală disponibilă 32 MB din care 2 MB pentru stivă**

**Dimensiunea maximă a sursei: 10KB**